यही वाकया छत्तीसगढ़ की राजधानी रायपुर में भी हो चुका है. इस वाकये को लेकर कुंजी बाई गोस्वामी बताती हैं, '1998 में जब महासमुंद एक नया जिला बना तब भी पिताजी अपने सम्मान के लिए रायपुर में सरकारी दफ्तरों के चक्कर काट रहे थे. इसके बाद एक दिन सरकारी अफसर ने उनसे कहा कि अब रायपुर से अलग होकर महासमुंद अलग जिला बना गया है तो यह मामला महासमुंद जिले में आता है. लिहाजा आप महासमुंद जिले के कलेक्टर से इस संबंध में बात कीजिए. तब मेरे पिताजी ने अफसर को साफ तौर पर कहा था कि मैंने यह लड़ाई आजाद भारत के लिए लड़ी थी, न कि सिर्फ रायपुर या महासमुंद जिले के लिए. इसके अगले वर्ष पिताजी की मौत हो गई.'